ai4bharat/Pralekha huggingface dataset:
బొగ్గు మంత్రిత్వ శాఖ
మొత్తం 44.2 శాతం వృద్ధితో, జూన్ 13వ తేదీకి 110.58 మిలియన్ టన్నులకు చేరుకున్న బొగ్గు నిల్వలు 2023
విద్యుత్ రంగానికి 168.84 మెట్రిక్ టన్నులు అందేలా చర్యలు, 5.11శాతం వృద్ధి సాధన
'ఆత్మనిర్భర్ భారత్' విజన్కు అనుగుణంగా, బొగ్గు మంత్రిత్వ శాఖ దేశ ఇంధన భద్రతను నిర్ధారించడంపై దృష్టి సారించింది. బొగ్గు మంత్రిత్వ శాఖ బొగ్గు ఉత్పత్తిని పెంపొందించడానికి, వాటాదారులందరికీ బొగ్గు సమర్ధవంతమైన రవాణాను అందించడానికి చురుకుగా పని చేస్తోంది. మొత్తం బొగ్గు స్టాక్ స్థానం అంటే, గనులు, టిపిపిలు, రవాణాలో, 13 జూన్ .2023 నాటికి, 110.58 మిలియన్ టన్నుల కి చేరుకుంది. , గత సంవత్సరం 76.67 ఎంటి నిల్వలతో పోలిస్తే 44.22 శాతం గణనీయమైన పెరుగుదలను సూచిస్తుంది. ఈ అధిక బొగ్గు నిల్వలు బొగ్గు మంత్రిత్వ శాఖ ద్వారా తగినంత బొగ్గు సరఫరాను నిర్వహించడానికి ఉన్న నిబద్ధతను సూచిస్తుంది.
అదనంగా, కోల్ ఇండియా లిమిటెడ్  వద్ద ఈ నెల 13 నాటికి పిట్హెడ్ బొగ్గు స్టాక్ 59.73 ఎం.టి వద్ద ఉంది, ఇది 13.06.2022 నాటి 47.49 ఎం.టి నిల్వలతో పోలిస్తే 25.77 శాతం వృద్ధి రేటును సూచిస్తుంది. ఈ అప్వర్డ్ ట్రెండ్ సమర్థవంతమైన స్టాక్ మేనేజ్మెంట్ వ్యూహాలు, కార్యాచరణ సామర్థ్యాన్ని ప్రముఖంగా సూచిస్తుంది.
అదే సమయంలో, విద్యుత్ రంగానికి బొగ్గు పంపిణీ పరంగా, 13.06.2023 తేదీని లెక్కలోకి వేసుకుంటే 2023-24 ఆర్థిక సంవత్సరానికి సంచిత విజయాలు 164.84 ఎం.టికి చేరాయి, ఇది సంబంధిత కాలంతో పోల్చితే 5.11 శాతం గణనీయమైన వృద్ధి రేటును నమోదు చేసింది. మునుపటి సంవత్సరం, 13.06.2022న 156.83 ఎం.టి గా ఉంది. విద్యుత్ శక్తి అవసరాలను తీర్చడానికి స్థిరమైన బొగ్గు సరఫరాను నిర్ధారిస్తుంది. 01.04.2022న థర్మల్ పవర్ ప్లాంట్స్   వద్ద ఉన్న బొగ్గు నిల్వ 24.04 ఎం.టి, 13.06.2022 నాటికి 22.57 ఎం.టిలు. ఫలితంగా 6.1% తగ్గుదల సూచిస్తోంది. అయితే, 1 ఏప్రిల్ 2023న టిపిపిలలో  బొగ్గు నిల్వ 34.5 ఎం.టి, 13.06.2023 నాటికి 34.5 ఎం.టి గా ఉంది, అంటే వేసవి కాలం చివరి రెండున్నర నెలల్లో బొగ్గు నిల్వలు తగ్గలేదు. ఈ కాలంలో బొగ్గు ఉత్పత్తి, పంపిణీలో అధిక వృద్ధి రేటును నిర్ధారించడం ద్వారా ఇది సాధ్యమైంది. 13.06.2023 నాటికి టిపిపిలలో  బొగ్గు నిల్వ 34.55 ఎం.టిగా ఉంది. ఇది గత సంవత్సరంతో పోలిస్తే ఇప్పటి వరకు 22.57 ఎం.టి గా ఉంది. ఇది 53.1% గణనీయమైన వృద్ధిని సూచిస్తుంది.
మొత్తంమీద, 2023-24 ఆర్థిక సంవత్సరానికి సంచిత బొగ్గు ఉత్పత్తి గణనీయమైన వృద్ధిని సాధించింది, 13.06.2023 నాటికి 182.06 మెట్రిక్ టన్నుల ఉత్పత్తితో, అదే కాలానికి మునుపటి సంవత్సరం ఉత్పత్తి 168.17మెట్రిక్ టన్నులతో పోలిస్తే 8.26 శాతం ఆకట్టుకునే విధంగా వృద్ధి రేటును సూచిస్తుంది. ఇంకా, 2023-24 ఆర్థిక సంవత్సరానికి 13.06.2023న 196.87 ఎం.టికి చేరిన మొత్తం బొగ్గు పంపిణీ గణనీయంగా పెరిగింది. గత సంవత్సరం పంపిన 182.78ఎం.టి తో పోలిస్తే ఇది 7.71శాతం మెచ్చుకోదగిన వృద్ధి రేటును సూచిస్తుంది. బొగ్గు మంత్రిత్వ శాఖ వ్యూహాత్మక ప్రణాళిక, సమర్థవంతమైన అమలు ద్వారా బొగ్గు రంగంలో స్థిరమైన వృద్ధిని సాధించడానికి, దేశీయ బొగ్గు ఉత్పత్తి సామర్థ్యాలను పెంపొందించడానికి పూర్తిగా కట్టుబడి ఉంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్తంగా నిర్వహిస్తున్న జాతీయ కోవిడ్ -19 వాక్సినేషన్ కార్యక్రమంలో భాగంగా 68.46 కోట్ల వాక్సిన్ డోస్లు వేయడం జరిగింది.
(గత 24 గంటలలో 42,766 కోవిడ్ కొత్త కేసులు నమోదయ్యాయి.
క్రియాశీల కేసులు మొత్తం కేసులలో 1.24 శాతం
ఇండియా లో క్రియాశీల కేస్లోడ్ 4,10,048 గా ఉంది.
దేశంలో రికవరీ రేటు ప్రస్తుతం 97.42 శాతంగా ఉంది.
గత 24 గంటలలో 38,091 మంది కోవిడ్ నుంచి కోలుకున్నారు. మొత్తం కోవిడ్ నుంచి కోలుకున్న వారి సంఖ్య 3,21,38,092.
వారపు పాజిటివిటి రేటు 2.62 శాతం. గత 72 రోజులలో ఇది 3 శాతం కంటే తక్కువ
రోజువారి పాజిటివిటి రేటు 2.45 శాతంగా ఉంది.
ఇప్పటివరకు మొత్తం 53 కోట్ల కోవిడ్ నిర్ధారణ పరీక్షలు నిర్వహించడం జరిగింది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో ఏవియన్ ఇన్ఫ్లూయెన్జా పరిస్థితి
దేశంలో 10 రాష్ట్రాలలో ఏవియన్ ఇన్ఫ్లూయెన్జా 13 జనవరి 2021 వరకు ఉన్నట్టు ధ్రువీకృతమైంది. పక్షులు అసహజంగా మరణించిన కేసులు జమ్ము కాశ్మీర్లోని గందరబల్ నుంచి, జార్ఖండ్లోని 4 జిల్లాలలో నమోదయ్యాయి.
జనవరి 12, 2021నాడు డిఎహెచ్ డి కార్యదర్శి అధ్యక్షతన వీడియో కాన్ఫరెన్స్ జరిగింది. ఇందులో 17 రాష్ట్రాల ప్రతినిధులు పాల్గొన్నారు. తమ తమ రాష్ట్రాలలో ఏవియన్ ఇన్ఫ్లూయెన్జా వ్యాప్తిని ప్రభావవంతంగా నిర్వహించేందుకు కార్యాచారణ ప్రణాళిక 2021కి అనుగుణంగా వ్యవహరించవలసిందిగా ఈ సమావేశం ద్వారా రాష్ట్రాలకు సూచించడం జరిగింది. పరిస్థితిని నిర్వహించేందుకు ఆరోగ్య, అటవీ శాఖల సమన్వయంతో ఈ విషయంపై ప్రజలను చైతన్యవంతం చేయవలసిందిగా కోరారు. పరిరక్షణ పరికరాలు తగినంతగా ఉంచుకోవలసిందిగా, పౌల్ట్రీ పార్మ్లలో జీవ-పరిరక్షణను నిర్వహించాలని రాష్ట్రాలను కోరారు. రాష్ట్రంలో ఇన్ఫెక్షన్ను గుర్తించడాన్ని వేగవంతం చేసేందుకు రాష్ట్ర స్థాయిలో బిఎస్ ఎల్- 11ను గుర్తించి, నియంత్రణ మెకానిజంను తగిన సమయంలో ప్రవేశపెట్టవలసిందిగా రాష్ట్రాలకు ఆదేశాలు జారీ చేశారు. పౌల్ట్రీ రైతులకు తీవ్రమైన ఆర్థిక నష్టాన్ని కలిగిస్తుంది కనుక కోళ్ళ ఫారాలలో ఇన్ఫెక్షన్ వ్యాప్తి చెందకుండా చర్యలు తీసుకోవాలని రాష్ట్రాలకు తెలిపారు. అనేక రాష్ట్రాలు, ఇతర రాష్ట్రాల నుంచి కోళ్ళను, కోళ్ళకు సంబంధించిన ఉత్పత్తుల సరఫరాను నిషేధిస్తున్నాయని తెలిసింది. పౌల్ట్రీ పరిశ్రమపై ఇది ప్రతికూల ప్రభావాన్ని చూపే అవకాశమున్నందున, అటువంటి నిర్ణయాలను పుననఃపరిశీలించవలసిందిగా కోరారు.
దినపత్రికలలో ప్రకటనలు, సెమినార్ల ద్వారా ప్రజలలో చైతన్యం తెచ్చే కార్యక్రమాలను పలు రాష్ట్రాలు నిర్వహిస్తున్నాయి. ఇటువంటి చైతన్యం పెంచే కార్యక్రమాలను కొనసాగించవలసిందిగా రాష్ట్రాలను ప్రోత్సహిస్తూ, ఇందుకు రాష్ట్ర డైరెక్టరేట్ ఆఫ్ ఇన్ఫర్మేషన్ అండ్ పబ్లిక్ రిలేషన్స్ సహాయాన్ని తీసుకోవలసిందిగా సూచించారు. అటువంటి కార్యకలాపాలకు నిధులను అందుబాటులో ఉంచుతామని హామీ ఇచ్చారు. కోడి మాంసం, గుడ్లు తినడానికి సంబంధించి చేయవలసిన, చేయకూడని పనుల గురించి సూచనలను రాష్ట్రాలు జారీ చేయాలని కోరారు. తద్వారా పౌల్ట్రీ రైతులకు ఆర్థిక నష్టాన్ని కలిగించే పుకార్లు/ తప్పుడు సమాచారం వ్యాప్తి చెందకుండా నిరోధించేందుకు ఈ చర్యలు తీసుకోమని కోరారు.
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కేంద్ర ప్రభుత్వ పింఛనుదార్ల డిజిటల్ జీవిత ధృవీకరణ పత్రాల ప్రోత్సాహం కోసం దేశవ్యాప్త ప్రచార కార్యక్రమాన్ని ప్రారంభించిన కేంద్ర పింఛను & పింఛనుదార్ల సంక్షేమ విభాగం
కేంద్ర ప్రభుత్వ పింఛనుదార్ల డిజిటల్ జీవిత ధృవీకరణ పత్రాల ప్రోత్సాహం కోసం కేంద్ర సిబ్బంది, ప్రజా ఫిర్యాదులు, పింఛన్ల మంత్రిత్వ శాఖ ఆధ్వర్యంలోని పింఛను & పింఛనుదార్ల సంక్షేమ విభాగం దేశవ్యాప్తంగా ప్రచార కార్యక్రమాన్ని ప్రారంభించింది. సిబ్బంది, ప్రజా ఫిర్యాదులు & పింఛన్ల మంత్రిత్వ శాఖ సహాయ మంత్రి డాక్టర్ జితేంద్ర సింగ్ ముఖ ధృవీకరణ సాంకేతికతను ప్రారంభించారు. పింఛనుదార్ల కోసం 'ఈజ్ ఆఫ్ లివింగ్' పేరిట ప్రత్యేక శిబిరాలను నిర్వహించడం ద్వారా జీవిత ధృవీకరణ పత్రాలను ఇచ్చి, డిజిటల్ జీవిత ధృవీకరణ/ముఖ ధృవీకరణ సాంకేతికతను ప్రోత్సహించాలని అన్ని నమోదిత పింఛనుదార్ల సంఘాలు, పింఛను పంపిణీ చేసే బ్యాంకులు, భారత ప్రభుత్వ మంత్రిత్వ శాఖలు, సీజీహెచ్ఎస్ కేంద్రాలకు ఆదేశాలు అందాయి. ఈ కార్యక్రమంలో భాగంగా, అండర్ సెక్రటరీ నేతృత్వంలోని పింఛను & పింఛనుదార్ల సంక్షేమ విభాగానికి చెందిన కేంద్ర ప్రభుత్వ బృందం ఉత్తరప్రదేశ్లోని ప్రయాగ్రాజ్లో ప్రచారం చేపట్టింది. ప్రయాగ్రాజ్లోని బమ్రౌలీ ఎస్బీఐ శాఖలో నవంబర్ 11, 2022న కేంద్ర ప్రభుత్వ పింఛనుదార్ల కోసం ప్రచార కార్యక్రమం నిర్వహించింది.
1.10.2022 నుంచి నేటి వరకు ఉన్న డీఎల్సీ గణాంకాలు: మొత్తం డీఎల్సీ - 36,38,937, ముఖ ధృవీకరణ ద్వారా మొత్తం డీఎల్సీ - 1,93,768, మొత్తం డీఎల్సీ సీజీవోవీ - 14,40,395, ముఖ ధృవీకరణ ద్వారా డీఎల్సీ సీజీవోవీ - 1,20,145
పింఛనుదార్లు ఈ కార్యక్రమంలో ఉత్సాహంగా పాల్గొన్నారు, 92 ఏళ్ల పింఛనుదారు శ్రీ కేసీ గుప్తా కూడా ముఖ ధృవీకరణ ద్వారా తన జీవిత ధృవీకరణ పత్రాన్ని సమర్పించడానికి నిర్ణయించుకున్నారు. కొత్త సాంకేతికను ప్రవేశపెట్టడం పట్ల ఆయన సంతోషం, సంతృప్తి వ్యక్తం చేశారు. 'ఫేస్ అథెంటికేషన్ జీవన్ ప్రమాణ్ యాప్'ను పింఛనుదార్లు తమ చరవాణుల్లోకి ఎలా డౌన్లోడ్ చేసుకోవాలో, ఆ యాప్ ద్వారా వారి ఫోన్ల నుంచి జీవిత ధృవీకరణ పత్రాలను ఎలా సమర్పించాలనే అంశాల మీద అధికారులు మార్గనిర్దేశం చేశారు. జీవిత ధృవీకరణ పత్రం 60 సెకన్ల లోపు రూపొందుతుంది, వారి చరవాణులకు లింక్ వస్తుంది. ఆ లింక్ ద్వారా ఆ పత్రాన్ని డౌన్లోడ్ చేసుకోవచ్చు. భారత ప్రభుత్వ పింఛను & పింఛనుదార్ల సంక్షేమ విభాగం చేపట్టిన ఈ అడుగు డిజిటల్ ప్రపంచంలోకి తీసుకెళ్లే ఒక మైలురాయి. వృద్ధులైన పింఛనుదార్లు భౌతిక రూపంలో జీవిత ధృవీకరణ పత్రాలను సమర్పించడానికి గతంలో బ్యాంకుల వద్ద గంటల తరబడి వరుసలో నిలబడాల్సి వచ్చేదని అండర్ సెక్రటరీ దీపక్ గుప్తా వివరించారు. ఇప్పుడు, ఇంటి వద్ద సౌకర్యంగా కూర్చుని ఒక బటన్ నొక్కడం ద్వారా అదే పని సాధ్యమవుతోందని చెప్పారు.
చరవాణి ద్వారా ముఖ ధృవీకరణ ద్వారా జీవిత ధృవీకరణ పత్రాన్ని సమర్పించే ప్రక్రియలో భాగంగా ఆధార్ నంబర్, ఓటీపీ కోసం మొబైల్ నంబర్, పీపీవో నంబర్, బ్యాంక్/పోస్టాఫీసు ఖాతా నంబర్ వంటివి మొదటిసారి అవసరం. ఈ సదుపాయం రాష్ట్ర ప్రభుత్వ ఉద్యోగులకు కూడా అందుబాటులో ఉంది. రాష్ట్ర ఖజానా కార్యాలయానికి పంపిణీ అధికారం ఉంటుంది.
బ్యాంకులు, పింఛనుదార్ల సంఘాలు, మైటీ/ఎన్ఐసీ, ఉడాయ్ ప్రతినిధులు కూడా ఈ కార్యక్రమంలో పాల్గొన్నారు. ప్రచారం విజయవంతం కావడంలో వీళ్ల భాగస్వామ్యం అమూల్యమైనది. కార్యక్రమంలో పాల్గొని విజయవంతం చేసిన ప్రతినిధులందరికీ అండర్ సెక్రటరీ ధన్యవాదాలు తెలిపారు.
ముఖ ధృవీకరణ ద్వారా జీవిత ధృవీకరణ పత్రాన్ని సమర్పించడానికి ఈ విభాగం నవంబర్ నెల మొత్తం ప్రచార కార్యక్రమం నిర్వహిస్తోంది.
ఆరోగ్య, కుటుంబ సంక్షేమ మంత్రిత్వ శాఖ
అంధత్వ మరియు దృష్టి లోపం నియంత్రణ కోసం జాతీయ కార్యక్రమం తాజా స్థితి
అంధత్వం నియంత్రణ కోసం జాతీయ కార్యక్రమం 1976లో ప్రారంభం అయింది. 2017 నుండి, అన్ని రకాల దృష్టి లోపాలను కూడా పరిథిలోకి తీసుకువస్తూ, ఈ కార్యక్రమాన్ని ఇంకా బలోపేతం చేయడంతో పాటు విస్తరించడం కూడా జరిగింది. ఇది అంధత్వం మరియు దృష్టి లోపం  నియంత్రణకు జాతీయ కార్యక్రమంగా పేరు మార్చారు. 2025 నాటికి నివారించదగిన అంధత్వ నివారణ ప్రాబల్యాన్ని2025 నాటికి 0.25%కి తగ్గించే లక్ష్యంతో దేశవ్యాప్తంగా ఏకరీతిగా అమలు జరుగుతోంది. కంటిశుక్లం, వక్రీభవన లోపాలు, కార్నియా అంధత్వం మరియు బాల్య అంధత్వంతో పాటు ఈ కార్యక్రమం గ్లాకోమా, డయాబెటిక్ రెటినోపతి, రెటినోపతి ఆఫ్ ప్రీమెచ్యూరిటీ , వయస్సు సంబంధిత మచ్చల క్షీణత మొదలైన ఇతర కంటి వ్యాధులపై సమానంగా దృష్టి సారిస్తుంది. దేశంలోని ఆయుష్మాన్ భారత్-హెల్త్ & వెల్నెస్ సెంటర్ల ద్వారా నివారణ మరియు నేత్ర సంరక్షణ సేవలు కూడా అందిస్తారు.
కార్యక్రమాన్ని అంచనా వేయడానికి, 2015-19లో “నేషనల్ బ్లైండ్నెస్ & విజువల్ ఇంపెయిర్మెంట్ సర్వే” నిర్వహించారు. ఇది అంధత్వం ప్రాబల్యాన్ని 1%  నుండి 0.36% కి తగ్గించింది.
ఈ కార్యక్రమాన్ని రాష్ట్ర ప్రభుత్వంతో సంప్రదించి జాతీయ స్థాయిలో పర్యవేక్షిస్తారు. పెరుగుతున్న అంధత్వ కేసులను తనిఖీ చేయడానికి రాష్ట్రాలు/యుటిల స్థాయిలో, పంచాయతీల నుండి కార్యకర్తలు, సమీకృత శిశు అభివృద్ధి పథకం  సిబ్బంది, ఆశా వర్కర్లు, ఎన్జీఓలు , మహిళా మండళ్లు వంటి ఇతర స్వచ్ఛంద సమూహాలు జిల్లా ఆరోగ్య సంఘాల ద్వారా భాగస్వామ్యం అవుతున్నాయి.
కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ ఈరోజు రాజ్యసభలో లిఖితపూర్వక సమాధానంలో ఈ విషయాన్ని తెలిపారు.
|
ఆరోగ్య, కుటుంబ సంక్షేమ మంత్రిత్వ శాఖ
|
209.27 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.99 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,01,830
గత 24 గంటల్లో నమోదయిన కొత్త కేసులు 15,754
ప్రస్తుత రికవరీ రేటు 98.58%
వారపు పాజిటివిటీ రేటు 3.90%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 209.27 కోట్ల  డోసులను అధిగమించింది. 2,78,10,025 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.99 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,13,391
|
|
రెండో డోసు
|
|
1,01,00,654
|
|
ముందు జాగ్రత్త డోసు
|
|
66,09,494
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,33,413
|
|
రెండో డోసు
|
|
1,76,88,341
|
|
ముందు జాగ్రత్త డోసు
|
|
1,28,47,874
|
|
12-14 ఏళ్ల వారు
|
|
మొదటి డోసు
|
|
3,99,04,328
|
|
రెండో డోసు
|
|
2,94,36,395
|
|
15-18 ఏళ్ల వారు
|
|
మొదటి డోసు
|
|
6,15,29,678
|
|
రెండో డోసు
|
|
5,19,02,009
|
|
18-44 ఏళ్ల వారు
|
|
మొదటి డోసు
|
|
56,01,76,401
|
|
రెండో డోసు
|
|
51,15,08,473
|
|
ముందు జాగ్రత్త డోసు
|
|
4,68,71,656
|
|
45-59 ఏళ్ల వారు
|
|
మొదటి డోసు
|
|
20,38,22,393
|
|
రెండో డోసు
|
|
19,59,30,545
|
|
ముందు జాగ్రత్త డోసు
|
|
2,78,87,495
|
|
60 ఏళ్లు పైబడినవారు
|
|
మొదటి డోసు
|
|
12,75,30,132
|
|
రెండో డోసు
|
|
12,24,58,264
|
|
ముందు జాగ్రత్త డోసు
|
|
3,76,81,668
|
|
ముందు జాగ్రత్త డోసులు
|
|
13,18,98,187
|
|
మొత్తం డోసులు
|
|
2,09,27,32,604
దేశవ్యాప్త క్రియాశీల కేసుల సంఖ్య 1,01,830. మొత్తం పాజిటివ్ కేసుల్లో ఇది 0.23 శాతం.
భారతదేశ రికవరీ రేటు 98.58 శాతంగా ఉంది. గత 24 గంటల్లో 15,220 మంది రోగులు కోలుకున్నారు. దీంతో, కోలుకున్న రోగుల సంఖ్య  4,36,85,535 కి పెరిగింది.
గత 24 గంటల్లో 15,754 కొత్త కేసులు నమోదయ్యాయి.
గత 24 గంటల్లో మొత్తం 4,54,491 పరీక్షలు చేశారు. దేశవ్యాప్తంగా ఇప్పటివరకు 88.18 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 3.90 శాతంగా, రోజువారీ పాజిటివిటీ రేటు 3.47 శాతంగా నమోదయ్యాయి.
ఆర్థిక మంత్రిత్వ శాఖ
మార్చి నెలలో జీఎస్టీ బకాయిలను చెల్లించేందుకు పన్ను చెల్లింపుదారులు వారి క్రెడిట్ లెడ్జర్లో అందుబాటులో ఉన్న ఇన్పుట్ టాక్స్ క్రెడిట్ ను చట్ట పరిమితికి లోబడి స్వేచ్ఛగా ఉపయోగించుకోవచ్చు
పూర్తి కావస్తున్న ఆర్థిక సంవత్సరానికి తమ లక్ష్యాలను సాధించేందుకు కొంతమంది జీఎస్టీ అధికారులుఅనధికార సమాచార మార్గాలైన ఫోన్ కాల్స్, వాట్సాప్ , పన్ను చెల్లింపుదారులను 'నగదుసరూపంలో ' గరిష్ట పన్ను చెల్లించమంటూ సందేశాలు వంటి ఉపయోగిస్తున్నారని ధృవీకరించని నివేదికలు కొన్ని మీడియాలలో రావడం జరిగింది.
అయితే, అటు ప్రభుత్వం కానీ ఇటు సెంట్రల్ బోర్డ్ ఆఫ్ ఇండైరెక్ట్ టాక్సెస్ అండ్ కస్టమ్స్  కానీ క్షేత్ర స్థాయిలోని అధికారులకు అటువంటి ఆదేశాలు జారీ చేయలేదని స్పష్టం చేస్తున్నాం. ఆర్థిక సంవత్సరంలో చివరి నెల అయిన మార్చ, 2021లో తమ జిఎస్టీ బకాయిలను చెల్లించవలసిన పన్ను చెల్లింపుదారులు వారి క్రెడిట్ లెడ్జర్లో అందుబాటులో ఉన్న ఇన్పుట్ టాక్స్ క్రెడిట్ ను చట్టం అనుమతించిన మేరకు స్వేచ్ఛగా ఉపయోగించుకోవచ్చు.
ప్రధాన మంత్రి కార్యాలయం
ఔషధ రంగ తొలి ప్రపంచ ఆవిష్కరణ సదస్సును ప్రారంభించిన ప్రధానమంత్రి
“భారత ఆరోగ్య సంరక్షణ రంగం సముపార్జించిన ప్రపంచవ్యాప్త విశ్వాసమే
ఇటీవలి కాలంలో భారతదేశానికి ‘ప్రపంచ ఔషధ కేంద్రం’గా పేరు తెచ్చింది”
“మొత్తం మానవాళి శ్రేయస్సు మాకు ముఖ్యం… కోవిడ్-19 ప్రపంచ మహమ్మారి సమయంలో ఈ స్ఫూర్తిని మేం ప్రపంచ మొత్తానికీ స్పష్టం చేశాం”
“భారత్లో పరిశ్రమను మరింత ఉన్నతస్థాయికి తీసుకెళ్లే సమర్థులైన
శాస్త్రవేత్తలు.. సాంకేతిక నిపుణులు మా దేశంలో పెద్ద సంఖ్యలో ఉన్నారు.
ఈ సామర్థ్యాన్ని ‘డిస్కవర్ అండ్ మేక్ ఇన్ ఇండియా’ కోసం వాడుకోవాలి”
“టీకాలు.. మందుల కోసం కీలకమైన పదార్థాల దేశీయ తయారీ పెంపు
గురించి మనం ఆలోచించాలి.. ఇది భారత్ అధిగమించాల్సిన ఒక హద్దు”
“భారత్లో ఆలోచనకు రూపమివ్వండి.. భారత్లో ఆవిష్కరించండి..
‘మేక్ ఇన్ ఇండియా.. మేక్ ఫర్ ది వరల్డ్’ దిశగా మీ అందరికీ ఇదే
మా ఆహ్వానం; మీ సిసలైన శక్తిని కనుగొని ప్రపంచానికి సేవ చేయండి”
ప్రధానమంత్రి శ్రీ నరేంద్ర మోదీ ఔషధ రంగానికి సంబంధించిన తొలి ‘ప్రపంచ ఆవిష్కరణ సదస్సు’ను ప్రారంభించారు. కేంద్ర మంత్రి డాక్టర్ మన్సుఖ్ మాండవీయ కూడా ఈ కార్యక్రమంలో పాల్గొన్నారు. ఈ సందర్భంగా ప్రధాని మాట్లాడుతూ- ఈ మహమ్మారి ఔషధ రంగంపై నిశిత దృష్టి సారించేలా చేసింది. జీవనశైలి అయినా… మందులైనా… వైద్య సాంకేతికత అయినా.. టీకా అయినా.. ఆరోగ్య సంరక్షణకు సంబంధించిన ప్రతి అంశం గడచిన రెండేళ్లుగా ప్రపంచ దృష్టిని ఆకర్షించింది. ఈ నేపథ్యంలో భారత ఔషధ పరిశ్రమ కూడా సదరు సవాలుకు దీటుగా ఎదిగిందని ప్రధానమంత్రి అన్నారు. ఆ మేరకు “భారత ఆరోగ్య సంరక్షణ రంగం సముపార్జించిన ప్రపంచవ్యాప్త విశ్వాసమే ఇటీవలి కాలంలో భారతదేశానికి ‘ప్రపంచ ఔషధ కేంద్రం’గా పేరు తెచ్చింది” అని శ్రీ మోదీ అన్నారు.
“ఆరోగ్యం అనే పదానికి మా నిర్వచనంలో ఎలాంటి హద్దులూ లేవు. మొత్తం మానవాళి శ్రేయస్సు మాకు ముఖ్యం… కోవిడ్-19 ప్రపంచ మహమ్మారి సమయంలో ఈ స్ఫూర్తిని మేం ప్రపంచ మొత్తానికీ స్పష్టం చేశాం” అని ప్రధానమంత్రి నొక్కిచెప్పారు. మహమ్మారి సమయాన “మహమ్మారి తొలిదశలో 150 దేశాలకు ప్రాణరక్షక మందులతోపాటు వైద్య పరికరాలను మేం ఎగుమతి చేశాం. అలాగే ఈ ఏడాదిలో దాదాపు 100 దేశాలకు 65 మిలియన్లకుపైగా కోవిడ్ టీకాలను కూడా ఎగుమతి చేశాం” అని ప్రధాని గుర్తుచేశారు. ఔషధాన్వేషణ, వినూత్న వైద్య పరికరాల రూపకల్పనలో భారతదేశాన్ని అగ్రగామిగా తీర్చిదిద్దగల ఆవిష్కరణల కోసం ఒక పర్యావరణ వ్యవస్థను సృష్టించగలమని ప్రధాని ఆశాభావం వ్యక్తం చేశారు. ఈ దిశగా భాగస్వాములందరితోనూ విస్తృత సంప్రదింపుల ఆధారంగా విధానపరమైన చర్యలు చేపట్టినట్లు ఆయన చెప్పారు. భారత్లో ఔషధ పరిశ్రమను మరింత ఉన్నతస్థాయికి చేర్చగల సమర్థులైన శాస్త్రవేత్తలు, సాంకేతిక నిపుణులు పెద్ద సంఖ్యలో ఉన్నారని ప్రధానమంత్రి గుర్తుచేశారు. “ఈ సామర్థ్యాన్ని ‘డిస్కవర్ అండ్ మేక్ ఇన్ ఇండియా’ కోసం వాడుకోవాలి” అని ఆయన సూచించారు.
దేశీయంగా సామర్థ్యాలను విస్తరించుకోవడాల్సిన అవసరాన్ని ప్రధాని నొక్కిచెప్పారు. “నేడు భారతదేశాన్ని స్వయం సమృద్ధంగా రూపుదిద్దే బాధ్యతను 130 కోట్ల మంది ప్రజలు స్వీకరించిన నేపథ్యంలో టీకాలు, మందుల కోసం కీలక పదార్థాల దేశీయ తయారీ పెంపు గురించి మనం యోచించాలి. ఇది భారత్ అధిగమించాల్సిన ఒక హద్దు” అని ప్రధానమంత్రి పిలుపునిచ్చారు. చివరగా- భారత్లో ఆలోచనకు రూపమివ్వండి.. భారత్లో ఆవిష్కరించండి. ‘మేక్ ఇన్ ఇండియా.. మేక్ ఫర్ ది వరల్డ్’ దిశగా మీ అందరికీ ఇదే మా ఆహ్వానం; మీ సిసలైన శక్తిని కనుగొని ప్రపంచానికి సేవ చేయండని పిలుపునిస్తూ ప్రధాని ఆహ్వానం పలికారు.
హోం మంత్రిత్వ శాఖ
2022-23 నుండి 2025-26 ఆర్థిక సంవత్సరాలకు రూ.4800 కోట్ల ఆర్థిక కేటాయింపులతో కేంద్ర ప్రాయోజిత పథకం- “వైబ్రంట్ విలేజెస్ ప్రోగ్రామ్” కు క్యాబినెట్ ఆమోదం
గౌరవ ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం 2022-23 నుండి 2025-26 ఆర్థిక సంవత్సరాలకు గాను రూ.4800 కోట్ల ఆర్ధిక కేటాయింపులతో కేంద్ర ప్రాయోజిత పథకం- “వైబ్రెంట్ విలేజెస్ ప్రోగ్రామ్” కి ఆమోదం తెలిపింది.
ఉత్తర సరిహద్దులోని గ్రామాలను సమగ్రంగా అభివృద్ధి చేయడం ద్వారా గుర్తించబడిన సరిహద్దు గ్రామాలలో నివసించే ప్రజల జీవన నాణ్యత మెరుగుపడుతుంది. సరిహద్దు ప్రాంతాల్లోని వారి స్థానిక స్థానాల్లో ఉండేలా ప్రజలను ప్రోత్సహించడంలో మరియు ఈ గ్రామాల నుండి వలసలను తిప్పికొట్టడం తోపాటు సరిహద్దు భద్రతను మెరుగుపరచడంలో ఇది సహాయపడుతుంది.
దేశంలోని ఉత్తర భూ సరిహద్దు వెంబడి ఉన్న 19 జిల్లాలు మరియు 46 బోర్డర్ బ్లాక్లు మరియు 1 యూటీలో అవసరమైన మౌలిక సదుపాయాల అభివృద్ధి మరియు జీవనోపాధి అవకాశాల కల్పన కోసం ఈ పథకం నిధులను అందిస్తుంది. ఇది సమ్మిళిత వృద్ధిని సాధించడంలో మరియు సరిహద్దు ప్రాంతాలలో జనాభాను నిలుపుకోవడంలో సహాయపడుతుంది. మొదటి దశలో 663 గ్రామాల్లో ఈ కార్యక్రమం చేపట్టనున్నారు.
ఉత్తర సరిహద్దులోని సరిహద్దు గ్రామాల్లో స్థానిక సహజ మానవ మరియు ఇతర వనరుల ఆధారంగా ఆర్థిక చోదకులను గుర్తించి అభివృద్ధి చేయడం మరియు సామాజిక వ్యవస్థాపకతను ప్రోత్సహించడం, నైపుణ్యం ద్వారా యువత మరియు మహిళల సాధికారత ద్వారా "హబ్ మరియు స్పోక్ మోడల్"లో వృద్ధి కేంద్రాలను అభివృద్ధి చేయడంలో ఈ పథకం సహాయపడుతుంది. అభివృద్ధి మరియు వ్యవస్థాపకత, కమ్యూనిటీ ఆధారిత సంస్థలు, సహకారాలు, ఎస్హెచ్జీలు, ఎన్జీఓలు మొదలైన వాటి ద్వారా "ఒక గ్రామం-ఒక ఉత్పత్తి" అనే భావనపై స్థానిక సాంస్కృతిక, సాంప్రదాయ జ్ఞానం మరియు వారసత్వం మరియు స్థిరమైన పర్యావరణ-వ్యవసాయ వ్యాపారాల ప్రచారం ద్వారా పర్యాటక సామర్థ్యాన్ని పెంచడం ఈ కార్యక్రమ లక్ష్యం.
గ్రామ పంచాయతీల సహాయంతో జిల్లా పరిపాలన ద్వారా వైబ్రెంట్ విలేజ్ యాక్షన్ ప్లాన్లు రూపొందించబడతాయి. కేంద్ర మరియు రాష్ట్ర పథకాలు 100% సంతృప్తతను నిర్ధారించబడతాయి.
రహదారుతో కనెక్టివిటీ, తాగునీరు, 24x7 విద్యుత్ - సౌర మరియు పవన శక్తిపై దృష్టి కేంద్రీకరించడం, మొబైల్ మరియు ఇంటర్నెట్ కనెక్టివిటీ, పర్యాటక కేంద్రాలు, బహుళ ప్రయోజన కేంద్రాలు మరియు ఆరోగ్య మరియు సంరక్షణ కేంద్రాలు ఈ పథకం ద్వారా దృష్టి కేంద్రీకరించిన అంశాలు.
బోర్డర్ ఏరియా డెవలప్మెంట్ ఓరోగ్రామ్తో అతివ్యాప్తి ఉండదు. రూ.4800 కోట్ల ఆర్థిక కేటాయింపుల్లో రోడ్ల కోసం రూ. 2500 కోట్ల రూపాయలను వినియోగిస్తారు.
సమాచార, ప్రసార మంత్రిత్వ శాఖ
హైదరాబాద్ రాష్ట్ర స్వాతంత్ర్య సమరయోధుల ఫోటో ఎగ్జిబిషన్ను ప్రారంభించిన గవర్నర్ శ్రీమతి తమిళిసై సౌందర రాజన్
స్వాతంత్య్ర సమరయోధుల త్యాగాల నుంచి స్ఫూర్తి పొందాలని యువతకు పిలుపు
హైదరాబాద్ రాష్ట్ర స్వాతంత్ర్య సమరయోధుల ఫోటో ఎగ్జిబిషన్ను గవర్నర్ శ్రీమతి తమిళిసై సౌందర రాజన్ ఈ రోజు సికింద్రాబాద్ పరేడ్ గ్రౌండ్స్ లో ప్రారంభించారు. సెంట్రల్ బ్యూరో ఆఫ్ కమ్యూనికేషన్ , కేంద్ర సమాచార ప్రసార మంత్రిత్వ శాఖ ఏర్పాటు చేసిన ఫోటో ఎగ్జిబిషన్ సెప్టెంబర్ 18 వరకు కొనసాగుతుంది. హైదరాబాద్ విమోచన వారోత్సవాలను సెప్టెంబర్ 17వ తేదీ నుంచి అధికారికంగా ఏడాది పాటు 2023 సెప్టెంబర్ 17 వరకు నిర్వహించాలని కేంద్ర ప్రభుత్వం నిర్ణయించిన నేపథ్యంలో కేంద్ర సాంస్కృతిక మంత్రిత్వ శాఖ తో కలిసి సెంట్రల్ బ్యూరో ఆఫ్ కమ్యూనికేషన్ , కేంద్ర సమాచార ప్రసార మంత్రిత్వ శాఖలు ఫోటో ఎగ్జిబిషన్ ఏర్పాటు చేసాయి.
ఎగ్జిబిషన్ ను ప్రారంభించిన అనంతరం మాట్లాడిన గవర్నర్, నిరంకుశ నిజాం పాలనకు వ్యతిరేకంగా పోరాడిన స్వాతంత్ర సమరయోధుల త్యాగాల గురించి తెలుసుకుని స్ఫూర్తి పొందాలని సూచించారు. నిజాం పాలన నుంచి విముక్తి పొందిన హైదరాబాద్ రాష్ట్రానికి సెప్టెంబర్ 17 నిజమైన విమోచన దినం అని గవర్నర్ అన్నారు. పరకాల, బైరంపల్లి ఘటనలను గవర్నర్ గుర్తు చేశారు. పరకాల ఊచకోతలో 30 మందిని కాల్చి చంపారని అన్నారు. బైరంపల్లి లో రజాకార్లు 90 మందికి పైగా అమాయకులను బావిలోకి తోసి వేశారని గవర్నర్ వివరించారు. హైదరాబాద్ రాష్ట్రానికి విముక్తి కల్పించి రాష్ట్రాన్ని భారతదేశంలో విలీనం చేసేందుకు ఉక్కు మనిషిగా గుర్తింపు పొందిన అప్పటి హోంమంత్రి సర్దార్ హోంమంత్రి సర్దార్ వల్లభ్భాయ్ పటేల్ ఆపరేషన్ పోలో కార్యక్రమాన్ని చేపట్టారని గవర్నర్ తెలిపారు. ఈ నెల 17న హైదరాబాద్లో జరుగుతున్న తెలంగాణ విమోచన దినోత్సవ వేడుకలకు ప్రస్తుత హోంమంత్రి శ్రీ అమిత్ షా ముఖ్య అతిథిగా హాజరవుతారని చెప్పారు.
హైదరాబాద్ రాష్ట్రానికి చెందిన ప్రముఖ స్వాతంత్ర్య సమరయోధులపై ఫోటో ఎగ్జిబిషన్ ఏర్పాటు చేసిన సెంట్రల్ బ్యూరో ఆఫ్ కమ్యూనికేషన్ ని గవర్నర్ అభినందించారు. ఇటువంటి కార్యక్రమాల ద్వారా నేటి యువతకు నాటి స్వాతంత్య్ర సమరయోధులు చేసిన త్యాగాలు, సాగించిన పోరాటాలు తెలుస్తాయని అన్నారు. నిరంకుశ నిజాం కు వ్యతిరేకంగా ఆందోళన చేసిన స్వాతంత్య్ర సమరయోధులు వల్ల నేడు మనం స్వేచ్ఛగా జీవిస్తున్నామని గవర్నర్ పేర్కొన్నారు.
కార్యక్రమంలో మాట్లాడిన ప్రెస్ ఇన్ఫర్మేషన్ బ్యూరో , సెంట్రల్ బ్యూరో ఆఫ్ కమ్యూనికేషన్  డైరెక్టర్ జనరల్  శ్రీ ఎస్.వెంకటేశ్వర్ అప్పటి హైదరాబాద్ సంస్థానంలో నిజాం పాలనకు వ్యతిరేకంగా సాగిన పోరాటంలో స్వాతంత్ర సమరయోధులు పోషించిన పాత్ర గుర్తుకు తెచ్చేలా ఫోటో ఎగ్జిబిషన్ ఏర్పాటు చేశామని వివరించారు. కొమరం భీమ్, చాకలి ఐలమ్మ, వందేమాతరం రామచంద్రరావు, భాగ్యరెడ్డి వర్మ, సురవరం ప్రతాపరెడ్డి వంటి స్వాతంత్య్ర సమరయోధులు సాగించిన పోరాటాన్ని వివరిస్తూ మొత్తం 60 ఫొటోలను ప్రదర్శనకు ఉంచారు.
అంతకుముందు ప్రముఖ స్వాతంత్య్ర సమరయోధుడు శ్రీ రమణారెడ్డిని, నిజాంకు వ్యతిరేకంగా పోరాడిన స్వాతంత్ర సమరయోధుల కుటుంబ సభ్యులను గవర్నర్ సన్మానించారు. సాంస్కృతిక శాఖ సంయుక్త కార్యదర్శి శ్రీమతి ఉమా నండూరి మాట్లాడారు.
వేదిక వద్ద పబ్లికేషన్స్ విభాగం ఒక పుస్తక ప్రదర్శన మరియు లలిత కళా అకాడమీ స్వాతంత్ర్య ఉద్యమాన్ని చిత్రించే పెయింటింగ్ ఎగ్జిబిషన్ను ఏర్పాటు చేసింది.
ప్రధాన మంత్రి కార్యాలయం
డిజిటల్ హెల్థ్ సదుపాయాలను ప్రశంసించిన ప్రధాన మంత్రి
డిజిటల్ హెల్థ్ సదుపాయాల ద్వారా కోట్ల కొద్దీ ప్రజల కు ప్రయోజనాలు సమృద్ధం గా లభిస్తుండడం పట్ల ప్రధాన మంత్రి శ్రీ నరేంద్ర మోదీ అమిత సంతృప్తి ని వ్యక్తం చేశారు.
అసాంక్రామిక వ్యాధుల సంబంధి జాతీయ కార్యక్రమం లో భాగం గా ఎన్ సిడి పోర్టల్ మాధ్యం ద్వారా 5 కోట్ల కు పైచిలుకు ఆయుష్మాన్ భారత్ హెల్థ్ అకౌంట్స్  తెరవడమైందని కేంద్ర ఆరోగ్య శాఖ మంత్రి డాక్టర్ మన్ సుఖ్ మాండవియా ఒక ట్వీట్ లో తెలిపారు.
కేంద్ర మంత్రి ట్వీట్ కు ప్రధాన మంత్రి ప్రతిస్పందిస్తూ -
"చాలా మంచి సమాచారం. దేశ వ్యాప్తంగా ఉన్న మన పేద సోదరులు, పేద సోదరీమణులకు మెరుగైన ఆరోగ్య సదుపాయాలు లభించాలి. ఇదే మా ప్రాధాన్యంగా ఉంది. డిజిటల్ రూపు ను సంతరించుకొంటున్న ఈ సౌకర్యాల తో కొట్ల కొద్దీ మంది కి వీటి ప్రయోజనం చాలినంత గా లభిస్తుండడం అత్యంత సంతృప్తి ని కలిగించే విషయం." అని ఒక ట్వీట్ లో పేర్కొన్నారు.
రహదారి రవాణా, హైవేల మంత్రిత్వ శాఖ
జాతీయ రహదారులపై ఫీజు ప్లాజాల అన్ని లైన్లను ఫాస్టాగ్ లైన్లుగా ప్రభుత్వం ప్రకటించింది; ఫీజు ప్లాజా ఎలక్ట్రానిక్ సిస్టం ద్వారా వసూలు చేయబడుతుంది.
నేషనల్ హైవేస్ ఫీజు  నిబంధనలు, 2008 ప్రకారం జాతీయ రహదారులపై ఫీజు ప్లాజాలను ఏర్పాటుచేయడం జరుగుతుంది. నిబంధనల ప్రకారం ఒక జాతీయ రహదారి విభాగం మరియు అదే దిశలో ఒక ప్లాజాకు 60 కిలోమీటర్ల దూరంలో మరో ప్లాజాను ఏర్పాటు చేయకూడదు. ఒక జాతీయ రహదారి విభాగం మరియు అదే దిశలో ఒక ప్లాజాకు 60 కిలోమీటర్ల దూరంలో మరో ప్లాజాను ఏర్పాటు చేయవలసిన అవసరం ఉందని సంబంధిత అధీకృత అధికారి భావించినప్పుడు దీనికి గల కారణాలను రాతపూర్వకంగా నమోదు చేసి 60కిలోమీటర్ల దూరంలో మరొక ఫీజు ప్లాజా ను ఏర్పాటు చేయడానికి రాయితీదారునికి అనుమతి ఇవ్వాల్సి ఉంటుంది. శాశ్వత వంతెన, బైపాస్ లేదా సొరంగం వినియోగం కోసం ఫీజు వసూలు చేయడానికి మాత్రమే ఫీజు ప్లాజా మరొక ఫీజు ప్లాజా నుండి60 కిలోమీటర్ల దూరంలో ఏర్పాటు చేయవచ్చు. ఫీజు ప్లాజా ఏర్పాటు కోసం 60 కిలోమీటర్ల దూరం ప్రమాణం నేషనల్ హైవేస్ ఫీజు  నిబంధనలు, 2008 తర్వాత అమలులోకి వచ్చింది. మునుపటి జాతీయ రహదారుల ఫీజు నిబంధనలు, 1997 లో ఇలాంటి ప్రమాణాలు లేవు.
జాతీయ రహదారి 66 పై హేమజాడి, సూరత్కల్ వద్ద 10.86 కిలోమీటర్ల పరిధిలో రెండు ఫీజు ప్లాజాలు ఉన్నాయి. సురత్కల్ ఫీజు ప్లాజా దాని ప్రభావ పొడవును హేమ్జాడి ఫీజు ప్లాజాతో విలీనం చేయడం ద్వారా మూసివేయబడింది.60 కిలోమీటర్ల దూరం ప్రమాణాల కారణంగా కర్ణాటక రాష్ట్రంలో మరే ఇతర ఫీజు ప్లాజా మూసి వేయబడలేదు. అరవై కిలోమీటర్ల పరిధిలో పనిచేసే ఫీజు ప్లాజాలు జాతీయ రహదారుల రుసుము  నిబంధనలు, 2008 మరియు వర్తించే జాతీయ రహదారుల ఫీజు నిబంధనలు, 1997 ప్రకారం ఏర్పాటు చేయబడతాయి.
2021 ఫిబ్రవరి 15/16 అర్ధరాత్రి నుంచి అమల్లోకి వచ్చేలా జాతీయ రహదారులపై ఫీజు ప్లాజా అన్ని లైన్లను ఫీజు ప్లాజా ఫాస్టాగ్ లైన్ గా ప్రభుత్వం ప్రకటించింది. ప్రస్తుతం, జాతీయ రహదారులపై ఫీజు ప్లాజాల వద్ద ఎక్కువ భాగం ఎలక్ట్రానిక్ ఫీజు కలెక్షన్ వ్యవస్థ ద్వారా ఫీజులు వసూలు చేయడం జరుగుతోంది. దాదాపు 97% ఫీజులు ఎలక్ట్రానిక్ ఫీజు రూపంలో వసూలు అవుతున్నాయి. ఫీజు ప్లాజాల వద్ద ఎలక్ట్రానిక్ ఫీజు సేకరణ ద్వారా జరుగుతున్న యూజర్ ఫీజు వివరాలు ఇండియన్ హైవే మేనేజ్మెంట్ కంపెనీ లిమిటెడ్  వెబ్సైట్ ద్వారా పబ్లిక్ డొమైన్ లో అందుబాటులో ఉన్నాయి.
ఈ సమాచారాన్ని కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ లోక్ సభకు లిఖితపూర్వక సమాధానంలో తెలియజేశారు
ప్రధాన మంత్రి కార్యాలయం
ప్రతీ రంగంలోనూ మహిళల విజయాలు అమృత కాలంలో కలలు సాకారం చేసుకోగలమనే నమ్మకం మనకి అందిస్తుంది : ప్రధానమంత్రి
ప్రధానమంత్రి శ్రీ నరేంద్రమోదీ భారతదేశంలో మహిళలు సాధించిన విజయాలను కొనియాడుతూ నారీశక్తి ఆత్మ-విశ్వాసమే వారి విజయాలకు కారణమని అన్నారు. అమృత కాలంలో కలలు సాకారం చేసుకోగలమనే హామీని ఈ విజయాలు అందిస్తాయని పేర్కొన్నారు. వందే భారత్ ఎక్స్ ప్రెస్ తొలి మహిళా లోకో పైలట్ శ్రీమతి సురేఖా యాదవ్ గురించి కేంద్రమంత్రి శ్రీ రావు సాహెబ్ పాటిల్ చేసిన ట్వీట్ కు స్పందిస్తూ
‘‘ఇదే నవభారత నారీశక్తి ఆత్మవిశ్వాసం. ప్రజాజీవనంలోని అన్ని రంగాల్లోనూ మహిళలు విజయాలు సాధించి తమ పేరు చిరస్థాయిగా లిఖించుకుంటున్నారు. అమృత కాలం సంకల్పాలు నెరవేర్చుకోగలమనే విశ్వాసాన్ని ఇది అందిస్తుంది’’ అని ట్వీట్ చేశారు.